Barry Long

Barry Long (1. elokuuta 1926 – 6. joulukuuta 2003) oli australialainen henkinen opettaja ja kirjailija.Barry Longin esittely.

 Elämä 

Mietiskellessään Intian vuoristossa Long alkoi kirjoittaa. Hän uskoi, että voisi saada kirjoituksensa julkaistuksi Lontoossa ja niin hän päätti matkustaa Isoon-Britanniaan. Kukaan ei kuitenkaan ollut kiinnostunut hänen käsikirjoituksestaan. Long sai apulaistoimittajan töitä Lontoon Fleet Streetiltä.Itsetuntemus. Todellinen epätodellisen takana, sivut 149-151. Barry Long Books, 1996 (ensimmäinen painos 1969)

Kun Long ei tehnyt toimittajan töitä, hän kirjoitti ja puhui pienelle ympärilleen kerääntyneelle ryhmälle.Long, B: Where the spirit speaks to its own. The passion of spiritual awakening, sivu 141. Barry Long Books 2006. Englannissa Long myös tapasi toisen vaimonsa, Julien, jota hän kutsui inspiraatiokseen ja jumalalliseksi naisekseen, bhagavatiksi. Barryn ja Julien 13 vuotta kestänyt suhde päättyi, kun Julie kuoli syöpään. 1970-luvun hän ansaitsi elantonsa tekemällä toimittajan töitä kotoa käsin.

Longista tuli suositumpi 1980-luvulla ja niin hän alkoi antaa meditaatiotunteja ja opetustilaisuuksia laajemmalle yleisölle.  Long myös kirjoitti tuohon aikaan teoksen The Origins of Man and the Universe. Vuoteen 1985 mennessä Englannissa oli perustettu The Barry Long Foundation, joka organisoi Longin julkisia opetustilaisuuksia ja julkaisi sarjan hänen kirjojaan ja äänitteitään.

Takaisin Australiaan, Queenslandiin, Long muutti 1986 kolmannen vaimonsa Kathyn ja lapsipuolensa kanssa. Australiassa Long opetti säännöllisesti Sydneyssä ja Queenslandissa Gold Coastilla, jonne hän oli perustanut Barry Long -keskuksen. Seuraavan vuosikymmenen, 1990-luvun alussa hän teki opetuskiertueita ympäri maailmaa. Suomessa Barry Long oli kiertueella kolme kertaa, vuosina 1993, 1995 ja 1997. Näistä seminaareista on tehty suomeksi tulkitut äänitteet.

Vuodesta 1993 lähtien Australiassa järjestettiin jokavuotinen, vähintään 14 päivää kestävä retriitti nimeltä Master Session, jonka osallistujakunta oli maailmanlaajuinen. Osallistujia oli vuosittain 300-500. Suurin osa näistä retriiteistä järjestettiin Cabarita Beachillä lähellä Byron Bayta, loppuvuosina ne järjestettiin Gold Coastilla, Bondin yliopistolla. Viimeinen Master Session järjestettiin 2002.Barry Longin elämästä 

Long piti itseään ainutlaatuisena opettajana, joka toimi vakiintuneiden henkisten traditioiden ulkopuolella. Hänellä itsellään ei ollut henkistä opettajaa, mutta hän tunnusti kiitollisuutensa erityisesti Jiddu Krishnamurtille.Barry Long, Talks from Tamborine Mountain, 4th Series Muita opettajia, joiden kirjoitukset inspiroivat hänen varhaista henkistä etsintäänsä, ovat Gurdjieff, Meher Baba  ja Sri Aurobindo.

 Perintö 

Omien sanojensa mukaan Barry Long kirjoitti energeettisiä kirjoja itsensä oivaltamisesta ja henkisestä elämästä. Hän puhui ja kirjoitti muun muassa meditaatiosta, tietoisuudesta, kuolemasta, rakkaudesta ja karmasta. Hänen kirjojaan on käännetty 11 kielelle.

Longilla oli merkittävä vaikutus useisiin muihin opettajiin, kirjoittajiin ja terapeutteihin. Tunnetuin heistä on Eckhart Tolle, bestseller-kirjan Läsnäolon voima kirjoittaja. Hän kertoo rakastaneensa Barry Longin opetusta Eckhart Tolle Australian TV Interview, Seven Network.

Barry Long kuoli eturauhassyöpään 77 vuoden ikäisenä 6.12.2003. Hänen kirjojansa julkaistaan edelleen ja hänen äänitteidensä arkistoa hoitaa Uudessa Etelä-Walesissa sijaitseva The Barry Long Foundation International.

  Barry Longin opetus: pääperiaatteet 

1. Hän sanoi puhuvansa vain elämästä Barry Long: elämästä , rakkaudesta Barry Long: rakkaudesta , totuudesta Barru Long: totuudesta , kuolemasta Barry Long: kuolemasta , ja Jumalasta Barry Long: Jumalasta .

2. Hänen opetuksesta keskiössä on yksilön vapauttaminen onnettomuudesta, jonka hän perusteli olevan “onnellinen tänään, onneton huomenna”.

3. Hän kritisoi länsimaisen yhteiskunnan vallitsevaa seksuaalisuutta ja esitti, että suurin osa onnettomuudesta maan päällä johtuu siitä, että mies ja nainen ovat unohtaneet kuinka rakastaa toinen toistaan.

4. Hän kritisoi progressiivista tieteellistä materialismia, koska se ohittaa henkisen totuuden sekä välttelee rakkautta ja pyhää.

5. Hän opetti “rakkauden, totuuden ja hiljaisuuden tietä”’. Tämä tie on löydettävissä suoran henkilökohtaisen kokemuksen kautta uskomusten tai uskonnollisten traditioiden sijaan.

6. Hän neuvoi ihmisiä kohtaamaan ”totuuden elämästä ja rakkaudesta” jokapäiväisen arkielämän olosuhteissa – töissä sekä kumppanin ja lasten kanssa. Hänen mukaansa tie totuuteen löytyy  “laittamalla elämäsi kuntoon” (getting your life right) Barry Longin opetuksesta .

7. Hän piti tärkeänä tietoisuuden evoluutiota maapallolla Longin artikkeli Evolution and Enlightenment . Tämän osan opetuksestaan hän esitti osana laajempaa kosmologista käsitystä, jota on hän kutsui ”Elämän myytiksi”.

 Osittainen kirjallisuusluettelo 
 The Origins of Man and the Universe (1. painos Routledge & Kegan Paul 1984)  (Barry Long Books, tarkistettu painos 1998) ,  (ote)
 Meditation: A Foundation Course, (The Barry Long Foundation, 1996) 
 Stillness Is the Way (Barry Long Books, 1996) 
 Knowing Yourself: The True in the False (Barry Long Books, 1996)  (ote) 
 Only Fear Dies (Barry Long Books, 1996)  (ote) 
 To Woman in Love: A Book of Letters (Barry Long Books, 1996)  
 Making Love: Sexual Love the Divine Way (Barry Long Books, tarkistettu painos 1998)  (excerpt) 
 Raising Children in Love, Justice and Truth (Barry Long Books, 1998) 
 To Man in Truth: Enlightening Letters (Barry Long Books, 1999)  (ote) 
 The Way In: A Book of Self-Discovery (Barry Long Books, 2000)  (ote) 
 A Prayer for Life: The Cause and Cure of Terrorism, War and Human Suffering, (Barry Long Books, 2002) 
 Where the Spirit Speaks to its Own: - The Passion of Spiritual Awakening, (Barry Long Books, 2003)  (ote) 
 Start Meditating Now, How to stop thinking  (äänite - Barry Long Books 2007) 
 A Journey in Consciousness, Exploring the truth behind existence (äänite - Barry Long Books 2007) 
 Seeing through Death, Facing the fact without fear (äänite - Barry Long Books 2007) 
 Making Love, Sexual love the divine way (äänite - Barry Long Books 2007) 
 How to Live Joyously, Being true to the law of life (äänite - Barry Long Books 2007) 
 Behind Life and Death; The Boundless Reality, (The Barry Long Foundation 2008)  (excerpt) 
 My Life Of Love & Truth: A Spiritual Autobiography (The Barry Long Foundation 2013) 

 Suomeksi julkaistut kirjat 
 Meditaatio. Kymmenen askelta hiljaisuuteen (Esoterica Publishing 1995)  
 Vain pelko kuolee (1. painos Esoterica Publishing 1995, 2. painos Delfiini Kirjat 2008) 
 Rakkaudesta naiselle (Esoterica Publishing 1996) 
 Itsetuntemus. Todellinen epätodellisen takana (Esoterica Publishing 2000) 
 Tie rakkauteen. Johdatus jumalaiseen rakasteluun (Delfiini Kirjat 2006) 

 Suomeksi tulkatut äänitteet 
 Johdanto olemiseen (The Barry Long Foundation 1993) 
 Kyky katsoa (Esoterica Publishing 1995)
 Eikö olekin ihmeellistä (Esoterica Publishing 1995)
 Rehelliseen rakkauteen (Esoterica Publishing 1997)
 Olemisen tila (Esoterica Publishing 1997)

 Lähteet 

 Aiheesta muualla 
 The Barry Long Foundation International
 The Barry Long Trustin ylläpitämä sivusto Barry Longista, mm. artikkeleita suomeksi ja viidellä muulla kielellä
 Barry Longin videokanava YouTubessa

Luokka:Mystikot
Luokka:Henkiset opettajat
Luokka:Australialaiset henkilöt
Luokka:Vuonna 1926 syntyneet
Luokka:Vuonna 2003 kuolleet